Στη Διεθνή Τουριστική Έκθεση Philoxenia 2013 **o Δήμος Πάργας**

Στο πλαίσιο της πολιτικής εξωστρέφειας και των συστηματικών προσπαθειών για ανάπτυξη του Τουρισμού στην περιοχή **ο Δήμος Πάργας,**  σε μια κοινή προσπάθεια φορέων, συλλόγων, επιχειρήσεων της περιοχής θα συμμετάσχει στην 29η Διεθνή Τουριστική Έκθεση **PHILOXENIA 2013** που θα πραγματοποιηθεί στη Θεσσαλονίκη στον Εκθεσιακό χώρο της HELEXPO από 21 έως 24 Νοεμβρίου. Σύμφωνα με την **Επιτροπή Τουριστικής Ανάπτυξης& Προβολής του Δήμου Πάργας** η φετινή συμμετοχή φιλοδοξεί να δώσει μια νέα ώθηση στον Τουρισμό της περιοχής αναδεικνύοντας και προβάλλοντας όλα τα στοιχεία του τόπου ιστορικά ,πολιτιστικά , φυσικό περιβάλλον, υποδομές, τοπικά προϊόντα ώστε να καθιερωθεί, o Δήμος Πάργας ως ο πιο ελκυστικός προορισμός της Βορειοδυτικής Ελλάδας. Εγγύηση για τη δυναμική παρουσία του Δήμου Πάργας αποτελούν οι συντονισμένες προωθητικές ενέργειες αλλά και η έντονη ανταπόκριση των επιχειρήσεων. Όσοι επιθυμούν να αποστείλουν έντυπο υλικό αλλά και να ζητήσουν πληροφορίες σχετικά με την παρουσία του Δήμου Πάργας στην Έκθεση να επικοινωνήσουν στο τηλ. : 6948941888 και στο email : el.koliofoti@hotmail.gr